《五月十二日骑马北城堤上有感》
明代·程敏政

北郭薰风散马蹄，绿杨千树水禽啼。蓬莱拥翠承金阙，太液分香绕玉堤。

去国不知人老大，临流还识路东西。红尘白发诗情减，缓策吟成日向低。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。